Y Llyfr Du o'r Waun - Wicipedia

# Y Llyfr Du o'r Waun

### Oddi wrth Wicipedia, y gwyddoniadur rhydd.

Tudalen o'r Llyfr Du o'r Waun (o argraffiad ffacsimili John Gwenogvryn Evans)

Llawysgrif a ysgrifenwyd ar femrwn yng Ngwynedd (yn Arfon efallai) tua chanol y 13eg ganrif yw'r Llyfr Du o'r Waun (Peniarth 29) (Saesneg Black Book of Chirk). Mae'n cynnwys y testun Cymraeg hynaf o'r Cyfreithiau Cymraeg (Cyfreithiau Hywel Dda) a adweinir fel Fersiwn Llyfr Iorwerth. At y testun hwnnw ychwanegwyd marwnad i'r Tywysog Llywelyn ap Gruffudd a rhestr o ddiharebion Cymraeg. Ceir hefyd nodyn dyddiedig 1608 gan yr ysgolhaig Syr Thomas Wiliems. Roedd y llawysgrif yn eiddo i John Edwards o'r Waun ar ddechrau'r 17eg ganrif.

Mae'r llawysgrif yn adnabyddus am unigrwydd ei orgraff. Mae hyn wedi arwain rhai ysgolheigion (megis Morgan Watkin) i awgrymu iddi gael ei chopïo gan ysgrifennydd Eingl-Normanaidd nad oedd yn medru'r Gymraeg yn ddigonol, neu gan ysgrifennydd oedd yn gyfarwydd â thraddodiadau orgraff Ffrangeg Normanaidd yn unig. Tueddir heddiw (yn dilyn Russell) i briodoli hynodrwydd yr orgraff i ffynhonell Hen Gymraeg oedd yn defnyddio confensiynau sillafu ceidwadol.

## [golygu] Llyfryddiaeth

### [golygu] Y testun

- J. Gwenogvryn Evans (gol.), The Chirk Codex. Facsimile of the Chirk Codex of the Welsh Laws (argraffiad ffacsimili) (Llanbedrog, 1909).

### [golygu] Llenyddiaeth eilradd

- Russell, Paul. Scribal (in)competence in thirteenth-century north Wales: The orthography of the Black Book of Chirk (Peniarth ms. 29). Cylchgrawn Llyfrgell Genedlaethol Cymru 29 (1995): 129–76.
- Watkin, Morgan. The Black Book of Chirk and the Orthographia Gallica Anglicana: The chronology of the Black Book of Chirk on the basis of its Old French graphical phenomena. Cylchgrawn Llyfrgell Genedlaethol Cymru 14 (1966): 351–60.

Wedi dod o "http://cy.wikipedia.org../../../y/_/l/Y_Llyfr_Du_o%27r_Waun_b245.html"

Categorïau tudalen: Llên Cymru | Llawysgrifau Cymreig

##### Views

- Erthygl
- Sgwrs
- Diwygiad cyfoes

##### Chwilio

##### Ieithoedd eraill

- Русский